section_heading: Zemljopisni položaj
paragraph_text: Antin se smjestio u jugozapadnom dijelu Panonske nizine, odnosno u istočnom dijelu savsko-dravskog međuriječja pored Vuke, rijeke sa 112 km toka koja se ulijeva u Dunav. Po smještaju Antin nalikuje riječnom otoku, tj. adi, jer zapadnom i južnom stranom Antina protječe Vuka, a sjevernom i istočnom stranom Antin je omeđen kanalom, tzv. "Antinskim prokopom" ili nekad zvanim Gergely kanalom.